रिकार्ड में समाधान, शिकायतकर्ता नाखुश
पिछलेसाल 25 दिसंबर को मिनी सचिवालय में सीएम विंडो की शुरुआत हुई। दावा है कि शिकायत अब सीधे सीएम की नजर में रहती हैं। एक साल पूरा कर चुकी सीएम विंडो में 9 हजार शिकायत आई हैं। 4980 डिपोजिट हुई हैं और 3200 शिकायत की कार्रवाई रिपोर्ट भेजी गई है। डीसी कार्यालय में सबसे ज्यादा 4300 शिकायत पहुंची हैं। दूसरे नंबर पर एसपी कार्यालय है जिसमें 2200 शिकायत पहुंची हैं। 950 शिकायत नगर निगम की हैं।
सीएम विंडो खुलने के बाद हर दिन 80 से अधिक शिकायत आती थी। अब मुश्किल से 15 से 20 शिकायत पहुंच रही हैं। कई लोगों की शिकायत है कि सीएम विंडो पर शिकायत देने के बावजूद समस्या का समाधान नहीं होता। समाधान के लिए फाइल उसी विभाग के उन्हीं कर्मचारियों के पास जाती है। कई बार तो शिकायतकर्ता को पता ही नहीं चलता और उसकी समस्या का समाधान करके रिपोर्ट भेज दी जाती है। वहीं, सिटी मजिस्ट्रेट विवेक चौधरी का कहना है कि अब सीएम विंडो पर नौकरी, तबादला से संबंधित शिकायत नहीं ली जाती। इसके चलते शिकायत आने में कमी हुई है। शिकायतों का लगातार समाधान करने में पानीपत जिला अन्य जिलों में आगे है। ऐसे में भी शिकायतें कम हुई हैं। सीएम विंडो पर पंचायत विभाग की 518, बिजली निगम की 423, जिला शिक्षा अधिकारी को 100, सिविल सर्जन को 155, एडीसी को 1017 शिकायत पहुंची हैं।
पानीपत. सीएमविंडो पर शिकायत देने पहुंचे शहर वासी।
मुझे पता भी नहीं चला और विभाग ने कर दिया समाधान
^डाबरकॉलोनी में मेरे मकान के साथ फैक्टरी लगी हुई है। पावर लूम फैक्टरी से रात को सोना मुश्किल होता है। बच्चों की पढ़ाई प्रभावित होती है। इससे संबंधित शिकायत सीएम विंडो पर दी थी। शिकायत देने के बाद मोबाइल पर शिकायत मिलने का मैसेज आया। कुछ दिन बाद ही मोबाइल पर शिकायत का समाधान होने का मैसेज गया, जबकि इस संबंध में मेरे से कोई पूछताछ नहीं हुई। धरातल पर समस्या का समाधान भी नहीं हुआ है।\\\' -कैलाश कुमार, निवासी डाबर कॉलोनी
वेरीफिकेशन के लिए रुपए, निष्पक्ष जांच नहीं
^अदियानागांव के पवन और दीपक पुलिस वेरीफिकेशन के लिए 28 नवंबर को मतलोडा थाने में गए थे। वहां वेरीफिकेशन के नाम पर 200 रुपए ले लिए गए। इसकी शिकायत सीएम विंडो पर की थी। जांच डीएसपी कर रहे हैं। बयान दर्ज करवा दिए हैं लेकिन आरोपी के खिलाफ कोई कार्रवाई नहीं हुई है। सीएम विंडो पर तो उच्चस्तरीय जांच होनी चाहिए थी। ऐसा कुछ नहीं हुआ। यह विंडो महज आैपचारिकता बनकर रह गई है। कुछ काम नहीं हो रहा।\\\' -सतनारायण शर्मा, गांव अदियाना
नहीं हुई कार्रवाई
^मैंनेअपने प्लाॅट की रजिस्ट्री करवाने के लिए हुडा कार्यालय में चक्कर काटे 2012 में चार-पांच साल की कोशिशों के बाद कनवेस्डीड हुई। मामले की शिकायत सीएम विंडो पर 18 नवंबर को की थी। अभी तक कोई समाधान नहीं हुआ है।\\\' -प्रेम गुप्ता, निवासी सेक्टर 12
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva